Добри Жотев
Калинката и бърдучето

chitanka.info

Шарена калинка,

как така се случи,

кацна върху мойто

мъничко бардуче.

Не гони я, бабо! —

Може да е жадна.

Или пък на него

по̀ ще й е хладно.

Шарена… и също,

как така се случи —

също като мойто

шарено бардуче!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.